{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":23,"n_cols":6,"rows_kept":23,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Akcijskom planu jačanja učinkovitosti u postupcima procjene utjecaja na okoliš"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MATEJ CVITANOVIĆ","AKCIJSKI PLAN JAČANJA UČINKOVITOSTI U POSTUPCIMA PROCJENE UTJECAJA NA OKOLIŠ","U predmetnom Akcijskom planu nije spomenuta ni obrađena PREPORUKA KOMISIJE (EU) 2024/1343 оd 13. svibnja 2024. o ubrzavanju postupaka izdavanja dozvola za projekte u području energije iz obnovljivih izvora i povezane infrastruturne projekte. Potrebno je u prikazanoj statistici  postupaka procjene utjecaja na okoliš zasebno iskazati podatke za OIE projekte, te suklano navedenoj preporuci Komisije predložiti konkretne mjere za ubrzanje postojećih procedura u okviru postupaka procjene utjecaja na okoliš, koje su bitan dio upravnih procedura ishođenja dozvola za gradnju OIE projekata.","Primljeno na znanje","Sveobuhvatne aktivnosti definirane Akcijskim planom jačanja učinkovitosti u postupcima procjene utjecaja na okoliš rezultirat će bržom i efikasnijom provedbom postupaka procjene utjecaja zahvata na okoliš i ocjene o potrebi procjene zahvata na okoliš, što uključuje i provedbu odgovarajućih postupaka za zahvate obnovljivih izvora energije. Jedna od mjera Akcijskog plana odnosi se na sveobuhvatnu izmjenu pragova i kriterija za utvrđivanje obveze postupaka procjene utjecaja na okoliš i ocjene o potrebi procjene utjecaja na okoliš, stoga nije potrebno poseban naglasak stavljati na iskazivanju zasebnih podataka za projekte obnovljivih izvora energije. Za zahvate obnovljivih izvora energije nije moguće propisati posebne procedure već je za svaki pojedinačni zahvat potrebno provesti odgovarajući postupak u kojem će se na temelju lokacije i obilježja zahvata, razmatrajući pritom veličinu i projektno rješenje zahvata, kumulativan utjecaj s drugim postojećim i/ili odobrenim zahvatima donijeti odgovarajući akt."]
[2,"UDRUGA BIOM","SADRŽAJ,\nA.Aktivnosti i mjere akcijskog plana","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Potrebno je težiti pokazateljima učinkovitosti mjera i izbjegavati slabe pokazatelje (npr. pokazatelj izrade brošure ili smjernica ne može biti pokazatelj jačanja kapaciteta).","Nije prihvaćen","Pokazatelji učinkovitosti provedbe određene mjere iz Akcijskog plana jačanja učinkovitosti u postupcima procjene utjecaja na okoliš definirani su imajući u vidu aktivnosti iz iste te su jasan pokazatelj na koji način je realizirana određena mjera iz Akcijskog plana."]
[3,"UDRUGA BIOM","SADRŽAJ,\nA.Aktivnosti i mjere akcijskog plana","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Predlažemo izmjenu odlomka: Predložene aktivnosti i mjere predstavljaju osnovne korake kako bi se ubrzali okolišni postupci potrebni za realizaciju projekata uz zadržavanje visoke razine zaštite okoliša i prirode i povećanje kvalitete samog postupka procjene utjecaja na okoliš. Akcijskim planom Vlada Republike Hrvatske potiče tijela državne uprave i tijela jedinica lokalne i područne (regionalne) samouprave da u okviru svojih nadležnosti te na temelju Zakona o zaštiti okoliša i drugih relevantnih propisa, djeluju na ubrzanje administrativnih postupaka i izvan okvira postavljenog ovim akcijskim planom, a sve radi ostvarivanja strateških ciljeva osiguranja konkurentnosti i inovativnosti gospodarstva, razvoja prometne infrastrukture, razvoja i zaštite ključne energetske infrastrukture te istovremeno osiguravanja da projekti koji se provode imaju najmanji mogući negativni utjecaj na prirodu i okoliš.","Prihvaćen","Izmjena odlomka glasi: Predložene aktivnosti i mjere predstavljaju osnovne korake kako bi se ubrzali okolišni postupci potrebni za realizaciju projekata uz zadržavanje visoke razine zaštite okoliša i prirode i povećanje kvalitete samog postupka procjene utjecaja na okoliš. Akcijskim planom Vlada Republike Hrvatske potiče tijela državne uprave i tijela jedinica lokalne i područne (regionalne) samouprave da u okviru svojih nadležnosti te na temelju Zakona o zaštiti okoliša i drugih relevantnih propisa, djeluju na ubrzanje administrativnih postupaka i izvan okvira postavljenog ovim akcijskim planom, a sve radi ostvarivanja strateških ciljeva osiguranja konkurentnosti i inovativnosti gospodarstva, razvoja prometne infrastrukture, razvoja i zaštite ključne energetske infrastrukture te istovremeno osiguravanja da projekti koji se provode imaju najmanji mogući negativni utjecaj na prirodu i okoliš."]
[4,"UDRUGA BIOM","SADRŽAJ,\nA.Aktivnosti i mjere akcijskog plana","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Zabrinuti smo samom svrhom Akcijskog plana koja je navedena kao potreba ubrzanja okolišnih postupaka radi ostvarivanja strateških ciljeva u kojima se uopće ne navodi zaštita okoliša. Podsjećamo kako je svrha procjene utjecaja na okoliš procjena utjecaja zahvata na okoliš, a ne ubrzanje raznih projekata na štetu okoliša. Potrebno je raditi na kvaliteti postupaka s glavnim ciljem zaštite i očuvanja prirode i okoliša.","Nije prihvaćen","Predložene aktivnosti i mjere Akcijskog plana jačanja učinkovitosti u postupcima procjene utjecaja na okoliš predstavljaju osnovne korake kako bi se ubrzali okolišni postupci potrebni za realizaciju projekata uz zadržavanje visoke razine zaštite okoliša i prirode i povećanje kvalitete samog postupka procjene utjecaja na okoliš."]
[5,"UDRUGA BIOM","SADRŽAJ,\nA.Aktivnosti i mjere akcijskog plana","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000  Milja pod Morem: Smatramo kako je potrebno revidirati hodogram aktivnosti s obzirom da nije izvedivo da se sve aktivnosti izvedu do kraja 2025. godine.","Djelomično prihvaćen","Hodogram aktivnosti provedbe mjera i aktivnosti definiran je temeljem dosadašnje prakse Ministarstva zaštite okoliša i zelene tranzicije te je isti izvediv u definiranim rokovima, s obzirom na to da će se neke od aktivnosti iz pojedinih mjera Akcijskog plana provoditi usporedno. Međutim, kako bi se osiguralo dodatno vrijeme za rad na utvrđivanju pragova i kriterija za pojedine vrste zahvata rok za donošenje Izmjena Uredbe o procjeni utjecaja zahvata na okoliš pomaknut je na prvo tromjesečje 2025. godine. Također, rok za digitalizaciju procesa postupka ocjene o potrebi procjene utjecaja na okoliš pomaknut je na četvrto tromjesečje 2025. godine."]
[6,"UDRUGA BIOM","A.Aktivnosti i mjere akcijskog plana,\n1.Izmjena pragova i kriterija za utvrđivanje obveze postupaka procjene utjecaja na okoliš i ocjene o potrebi procjene utjecaja na okoliš","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Predlažemo dopunu teksta s obzirom na sve značajniji utjecaj klimatskih promjena:  Izmjenom postojećih i utvrđivanjem novih pragova određenih Prilogom I., II. i III. Uredbe, ali i kriterija za pojedine vrste zahvata, a uzimajući u obzir i osjetljivost zaštićenih područja i osjetljivost na posljedice klimatskih promjena unaprijedit će se učinkovitost postupaka ocjene o potrebi procjene utjecaja na okoliš uz zadržavanje visoke razine zaštite okoliša.","Prihvaćen","Dopuna teksta glasi: Izmjenom postojećih i utvrđivanjem novih pragova određenih Prilogom I., II. i III. Uredbe, ali i kriterija za pojedine vrste zahvata, a uzimajući u obzir i osjetljivost zaštićenih područja i osjetljivost na posljedice klimatskih promjena unaprijedit će se učinkovitost postupaka ocjene o potrebi procjene utjecaja na okoliš uz zadržavanje visoke razine zaštite okoliša."]
[7,"UDRUGA BIOM","A.Aktivnosti i mjere akcijskog plana,\n1.Izmjena pragova i kriterija za utvrđivanje obveze postupaka procjene utjecaja na okoliš i ocjene o potrebi procjene utjecaja na okoliš","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Na koji način će se određivati novi pragovi i kriteriji i hoće li se uključivati predstavnici stručne javnosti?","Primljeno na znanje","Izmjena pragova i kriterija za utvrđivanje obveze postupaka procjene utjecaja na okoliš i ocjene o potrebi procjene utjecaja na okoliš definiranih prilozima I., II. i III. Uredbe o procjeni utjecaja zahvata na okoliš (\"Narodne novine\", broj 61/14 i 3/17) provest će se sveobuhvatno, s obzirom na to da je dosadašnja praksa u postupcima ocjene o potrebi procjene utjecaja na okoliš pokazala da propisani pragovi za pojedine vrste zahvata ne odgovaraju potencijalnim utjecajima koje navedeni zahvati mogu imati na okoliš. Izmjenom postojećih i utvrđivanjem novih pragova određenih Prilogom I., II. i III. Uredbe o procjeni utjecaja zahvata na okoliš, ali i kriterija za pojedine vrste zahvata, a uzimajući u obzir i osjetljivost zaštićenih područja i osjetljivost na posljedice klimatskih promjena unaprijedit će se učinkovitost postupaka ocjene o potrebi procjene utjecaja na okoliš uz zadržavanje visoke razine zaštite okoliša. Za izmjenu Uredbe o procjeni utjecaja zahvata na okoliš osnovat će se radna skupina u koju će biti imenovani predstavnici različitih dionika, a stručna javnost moći će se uključiti u proces donošenja Izmjena i dopuna Uredbe o procjeni utjecaja zahvata na okoliš i putem portala eSavjetovanja."]
[8,"PRIMORSKO-GORANSKA ŽUPANIJA","A.Aktivnosti i mjere akcijskog plana,\n2. Izmjena nadležnosti za provođenje postupaka procjene utjecaja na okoliš i ocjene o potrebi procjene utjecaja na okoliš ","Navodi se da nisu potrebna dodatna financijska sredstva, a pritom se nije procjenjivao financijski učinak na jedinice područne (regionalne) samouprave odnosno financijski i kadrovski resursi potrebni za provedbu ove točke za koju se očekuje da će rezultirati povećanim brojem predmeta u nadležnosti upravnih tijela JLP(R)S.","Primljeno na znanje","Financijski učinak na jedinice područne (regionalne) samouprave do kojeg će doći uslijed provedbe mjere Izmjena nadležnosti za provođenje postupaka procjene utjecaja na okoliš i ocjene o potrebi procjene utjecaja na okoliš nije direktno vezan uz istu, s obzirom na to da je drugim mjerama i aktivnostima Akcijskog plana predviđeno jačanje kapaciteta i stručnosti administrativnih kapaciteta Ministarstva i županijskih upravnih odjela nadležnih za zaštitu okoliša."]
[9,"UDRUGA BIOM","A.Aktivnosti i mjere akcijskog plana,\n3. Utvrđivanje obveznih rokova","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Ponavljamo kako ubrzavanje postupka ne smije biti na uštrb kvalitete postupka.","Primljeno na znanje","Iako je jedan od primarnih ciljeva predloženih aktivnosti i mjera Akcijskog plana jačanja učinkovitosti u postupcima procjene utjecaja na okoliš  ubrzanje okolišnih postupaka potrebnih za realizaciju projekata, iste će se provoditi u skladu s postojećim odredbama propisa iz područja zaštite okoliša na nacionalnoj i EU razini, čime će se osigurati zadržavanje visoke razine zaštite okoliša i prirode i povećanje kvalitete postupaka procjene utjecaja na okoliš."]
[10,"UDRUGA BIOM","A.Aktivnosti i mjere akcijskog plana,\n3. Utvrđivanje obveznih rokova","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Ukoliko želimo osigurati kvalitetno sudjelovanje javnosti u kompleksnim postupcima potrebno je osigurati duži rok savjetovanja. Prema dosadašnjoj praksi gotovo nikad rok za sudjelovanje nije bio duži od 30 dana što znači da je praksa držanja se zakonskog minimuma.","Nije prihvaćen","Sudjelovanje javnosti i zainteresirane javnosti u postupcima procjene utjecaja zahvata na okoliš i ocjene o potrebi procjene utjecaja zahvata na okoliš definirano je odredbama Zakona o zaštiti okoliša („Narodne novine“, br. 80/13, 153/13, 78/15, 12/18  i 118/18), Uredbe o procjeni utjecaja zahvata na okoliš („Narodne novine“, br. 61/14 i 3/17) i Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, br. 64/08)."]
[11,"UDRUGA BIOM","A.Aktivnosti i mjere akcijskog plana,\n 4. Jačanje administrativnih kapaciteta nadležnih tijela ","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Prijedlažemo izmjene u PUO/OPUO/SPUO postupcima na način da se omogući digitalno sudjelovanje javnosti u tim postupcima, i to na način:\nSvi projekti koji zahtijevaju sudjelovanje javnosti budu objavljeni na jedinstvenom mjestu - centralnom portalu\nCijelokupna dokumentacija vezana za pojedinačni postupak bude dostupna na jednom mjestu\nSvi aktualni i arhivirani postupci su dostupni na jednom mjestu i mogu se pretraživati u arhivi\nDa se na centralnom portalu direktno stavljaju komentari i prijedlozi tijekom javnog savjetovanja, kao i odgovori na iste\n\nNužnost integracije digitalnih platformi u PUO/OPUO/SPUO postupcima\nSmjernice za korištenje novih digitalnih platformi\nJačanje kapaciteta nositelja javnih politika i drugih dionika o digitalnom sudjelovanju javnosti\nProvođenje monitoringa i evaluacije u svrhu procjena djelotvornosti i učinka inicijative za sudjelovanje digitalne javnosti. \nhttps://www.ufu.de/wp-content/uploads/2024/04/Po\nlicy-Paper-digital-public-participation-EU-law1.\npdf","Primljeno na znanje","Provedbom mjere Digitalizacija postupka ocjene o potrebi procjene utjecaja na okoliš primarni naglasak je stavljen na potpunu digitalizaciju postupka ocjene o potrebi procjene utjecaja zahvata na okoliš. Navedeni proces digitalizacije postupka ocjene o potrebi procjene utjecaja zahvata na okoliš bit će svojevrsna osnova za uspostavu budućeg integriranog centralnog mjesta/portala za sve PUO i OPUO postupke u Republici Hrvatskoj."]
[12,"UDRUGA BIOM","A.Aktivnosti i mjere akcijskog plana,\n 4. Jačanje administrativnih kapaciteta nadležnih tijela ","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Ističemo da postupci na županijskim razinama i  dalje nisu na zadovoljavajućoj razini. Predlažemo dodavanje mjere u Akcijski plan usmjerene na uklanjanje prepreka u ispunjenju  prava na pristup informacijama i sudjelovanje.  Građanima i dalje nije osiguran brz i efikasan pristup informacijama, a koji će omogućiti njihov aktivan angažman u zaštiti okoliša. Prepreke su vezane uz relativno loše i teško pregledne mrežne stranice tijela vlasti, nedostupnost sveukupne dokumentacije koja se tiče određenog zahvata, odluke ili postupanja tijela javne vlasti, nepostojanje arhive provedenih\npostupaka te nedostatak proaktivnog informiranja zainteresirane javnosti. https://sunce-st.org/wp-content/uploads/2021/01/\nSudjelovanje_javnosti__zupanijska_razina.pdf","Nije prihvaćen","Zakon o pravu na pristup informacijama (\"Narodne novine\", br. 25/13, 85/15 i 69/22) definira prava javnosti i zainteresirane javnosti na pristup informacijama, što uključuje i postupke ocjene o potrebi procjene odnosno procjene utjecaja na okoliš, dok je sudjelovanje javnosti i zainteresirane javnosti u navedenim postupcima jasno definirano odredbama Zakona o zaštiti okoliša („Narodne novine“, br. 80/13, 153/13, 78/15, 12/18  i 118/18), Uredbe o procjeni utjecaja zahvata na okoliš („Narodne novine“, br. 61/14 i 3/17) i Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, br. 64/08). Digitalizacija postupka ocjene o potrebi procjene utjecaja zahvata na okoliš, kao jedna od mjera predviđenih Akcijskim planom, doprinijet će kvalitetnijoj komunikaciji svih dionika i lakšoj dostupnosti svih relevatnih informacija, koje su i u postojećem stanju dostupne na mrežnoj stranici Ministarstva."]
[13,"UDRUGA BIOM","A.Aktivnosti i mjere akcijskog plana,\n 4. Jačanje administrativnih kapaciteta nadležnih tijela ","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Iznenađeni smo da planirate na županijskoj razini samo organizaciju radionice bez povećanja broja službenika, a istovremeno se predviđa povećanje nadležnosti županijskih odjela za određene PUO postupke.","Nije prihvaćen","Provedbom mjere Jačanje administrativnih kapaciteta nadležnih tijela predviđeno je jačanje postojećih i osiguravanje novih administrativnih kapaciteta unutar Ministarstva, ali i edukacija postojećih administrativnih kapaciteta na razini županija/Grada Zagreba. Povećanje broja zaposlenih službenika u nadležnim upravnim tijelima jedinica područne/regionalne samouprave za zaštitu okoliša nije u nadležnosti Ministarstva."]
[14,"UDRUGA BIOM","A.Aktivnosti i mjere akcijskog plana,\n 4. Jačanje administrativnih kapaciteta nadležnih tijela ","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Molimo obrazloženje na koji način mislite osigurati u ovako kratkom periodu dobivanje kvalitetnih mišljenja članova povjerenstva i ostalih tijela koji trebaju biti uključeni u postupak?","Nije prihvaćen","Navedeno pitanje ne odnosi se na aktivnosti vezane uz provedbu mjere Jačanje administrativnih kapaciteta nadležnih tijela. Način sudjelovanja, obveze, rokovi te dinamika sudjelovanja svih dionika u postupcima procjene utjecaja na okoliš i ocjene o potrebi procjene utjecaja na okoliš definirani su već sada odredbama Zakona o zaštiti okoliša („Narodne novine“, br. 80/13, 153/13, 78/15, 12/18  i 118/18), Uredbe o procjeni utjecaja zahvata na okoliš („Narodne novine“, br. 61/14 i 3/17) i Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, br. 64/08) te će se sveobuhvatnom analizom unutar mjere Utvrđivanje obveznih rokova osigurati ubrzanje navedenih postupaka, uz osiguravanje dobivanja kvalitetnih mišljenja svih (su)dionika u postupcima procjene utjecaja na okoliš i ocjene o potrebi procjene utjecaja na okoliš."]
[15,"UDRUGA BIOM","A.Aktivnosti i mjere akcijskog plana,\n 4. Jačanje administrativnih kapaciteta nadležnih tijela ","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Ponavljamo kako ubrzavanje ne smije ići na uštrb kvalitete postupaka. S obzirom da je planirano ubrzavanje postupka 3x, predlažemo i povećanje kapaciteta službenika u skladu s time. Osim toga, potrebno je i jačanje kapaciteta članova povjerenstva.","Primljeno na znanje","Ministarstvo već sada, kako je i navedeno u opisu aktivnosti Jačanje administrativnih kapaciteta nadležnih tijela, aktivno radi na jačanju administrativnih kapaciteta (kvalitativno i kvantitativno), dok se popis osoba koje mogu sudjelovati u postupcima procjene utjecaja zahvata na okoliš kontinuira revidira te dopunjuje uključivanjem novih stručnjaka (https://mzozt.gov.hr/o-ministarstvu-1065/djelokrug/uprava-za-procjenu-utjecaja-na-okolis-i-odrzivo-gospodarenje-otpadom-1271/procjena-utjecaja-na-okolis-puo-spuo/strucne-osobe-7645/7645). Unaprjeđenje kompetencija svih dionika u postupcima procjene utjecaja na okoliš, a posebno službenika zaposlenih na poslovima koji se odnose na procjenu utjecaja zahvata na okoliš, jedna je od mjera Akcijskog plana."]
[16,"UDRUGA BIOM","A.Aktivnosti i mjere akcijskog plana,\n 5. Digitalizacija postupka ocjene o potrebi procjene utjecaja na okoliš ","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Predlažemo izmjene u PUO/OPUO/SPUO postupcima na način da se omogući digitalno sudjelovanje javnosti u tim postupcima, i to u skladu s EIA Direktivom (PUO postupci) i SEA Direktivom i to na način:\nSvi projekti koji zahtijevaju sudjelovanje javnosti budu objavljeni na jedinstvenom mjestu - centralnom portalu\nCijelokupna dokumentacija vezana za pojedinačni postupak bude dostupna na jednom mjestu\nSvi aktualni i arhivirani postupci su dostupni na jednom mjestu i mogu se pretraživati u arhivi\nDa se na centralnom portalu direktno stavljaju komentari i prijedlozi tijekom javnog savjetovanja, kao i odgovori na iste\n\nNužnost integracije digitalnih platformi u PUO/OPUO/SPUO postupcima\nSmjernice za korištenje novih digitalnih platformi\nJačanje kapaciteta nositelja javnih politika i dr.dionika o digitalnom sudjelovanju javnosti\nProvođenje monitoringa i evaluacije u svrhu procjena djelotvornosti i učinka inicijative za sudjelovanje digitalne javnosti. \nhttps://www.ufu.de/wp-content/uploads/2024/04/Po\nlicy-Paper-digital-public-participation-EU-law1.\npdf","Djelomično prihvaćen","Provedbom mjere Digitalizacija postupka ocjene o potrebi procjene utjecaja na okoliš primarni naglasak je stavljen na potpunu digitalizaciju postupka ocjene o potrebi procjene utjecaja zahvata na okoliš, što će uključivati digitalizaciju te efikasniju mogućnost sudjelovanja javnosti i zainteresiranoj javnosti u postupcima ocjene o potrebi procjene utjecaja na okoliš. Daljnjim razvojem programskog rješenja i digitalizacijom podataka isto će se omogućiti i u postupcima procjene utjecaja na okoliš."]
[17,"UDRUGA BIOM","A.Aktivnosti i mjere akcijskog plana,\n 6. Edukacija i informiranje ","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Na koji način, kojim mjerama i aktivnostima će Ministarstvo doći do potreba OCD-a  s ciljem provođenja ciljanih programa obuka?","Primljeno na znanje","Provedbom mjere Digitalizacija postupka ocjene o potrebi procjene utjecaja na okoliš primarni naglasak je stavljen na potpunu digitalizaciju postupka ocjene o potrebi procjene utjecaja zahvata na okoliš, što će uključivati digitalizaciju te efikasniju mogućnost sudjelovanja javnosti i zainteresiranoj javnosti u postupcima ocjene o potrebi procjene utjecaja na okoliš. Daljnjim razvojem programskog rješenja i digitalizacijom podataka isto će se omogućiti i u postupcima procjene utjecaja na okoliš."]
[18,"UDRUGA BIOM","A.Aktivnosti i mjere akcijskog plana,\n 6. Edukacija i informiranje ","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Iako navodite da dostupnost informacija predstavlja važan preduvjet u podizanju svijesti i jačanju angažmana ključnih dionika, niste predvidjeli ni jednu mjeru koja se odnosi na podizanje kapaciteta dionika i javnosti u samom sudjelovanju.","Nije prihvaćen","Provedba svih aktivnosti iz Akcijskog plana jačanja učinkovitosti u postupcima procjene utjecaja na okoliš sveobuhvatno će doprinijeti podizanju kapaciteta dionika te javnosti i zainteresirane javnosti pri sudjelovanju u provedbi procjene utjecaja na okoliš kao mehanizma zaštite okoliša."]
[19,"UDRUGA BIOM","A.Aktivnosti i mjere akcijskog plana,\n 6. Edukacija i informiranje ","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem:  Kroz višegodisnje sudjelovanje u PUO postupcima udruge članice Zelenog foruma identificirale su brojene prepreke i nedostatke koje onemogućuju kvalitetno informiranje i sudjelovanje javnosti a koje je temelj za uspješne PUO postupke.\nNavodimo linkove u svrhu unapređenja informiranja i sudjelovanje javnosti: https://zelena-akcija.hr/hr/publikacija/procjena\n-utjecaja-na-okolis-puo-letak, \nhttps://www.zelena-istra.hr/hr/projekti/provedba\n-aarhuske-konvencije/publikacije/, https://sunce-st.org/vijesti/rezultati-analize-s\neas-projekta/","Primljeno na znanje","Zahvaljujemo na dostavljenim informacijama."]
[20,"UDRUGA BIOM","A.Aktivnosti i mjere akcijskog plana,\n 6. Edukacija i informiranje ","U ime Zelenog foruma (mreže 29 nevladinih okolišnih organizacija) dostavljamo komentare sastavljene od strane organizacija: Zelena akcija, Udruga Sunce, DOOR, Hyla, Zelena Istra, Eko Pan, Brodsko ekološko društvo, Udruga Biom, Eko Krka Knin, 20000 Milja pod Morem: Predlažemo posebno poglavlje koje će se baviti informiranjem i sudjelovanjem javnosti i spremni smo pružiti pomoć za formuliranje mjera.","Nije prihvaćen","Način i rokovi za informiranje i sudjelovanje javnosti i zainteresirane javnosti u postupcima ocjene o potrebi procjene utjecaja na okoliš i procjene utjecaja na okoliš određeni Uredbom o informiranju i sudjelovanju javnosti i zainteresirane javnosti u pitanjima zaštite okoliša (\"Narodne novine\", broj 64/08) pružaju odgovarajući okvir za davanje komentara/mišljenja/primjedbi tijekom javne rasprave."]